مو بس احلم صرت اسولف بيك
بالشارع اصيح باسمك لحالي
ابعيد عني وادري شكد بعيد
حسيتك قريب وشفتك كبالي
لا تلوم الروح لو راحت وياك
وياك اخذ هل روح يا غالي
ادري بروحي تفصلت لعضاي
بس تبقه اسمك روحي بالتالي
شكد احبك يالغيبتك موت
بغيبتك اريد الموت يجراليلي
خل هسه اموت ومنك ارتاح
بالكي بموتي الراحه تصفالي
بس ما اضن بالموت تهده الروح
لان حتى واني ميت تبقه في بالي
فهمني عجيبه شلون راح انساك
اذا انت بمماتي الروح تبقالي
انت روحي وغيرك ماردت روح
وتضل حتى القيامه النفس مالي
اوكف يوم القيامه واني كلي تراب
اصرخ وينك حبيبي بصوت عالي